**Magyar nyelv és irodalom**

**Osztályozóvizsga a nyolcosztályos gimnáziumi képzés 5. évfolyamán**

A vizsga leírása

Magyar nyelv és irodalom tantárgyakból az osztályozóvizsga szóbeli és írásbeli részből áll, melyen a vizsgázó számot ad az adott év témaköreit illető ismeretanyag, fogalmak és memoriterek ismeretéről, alkalmazásáról. A részletes követelményeket az egyes képzéstípusokra kidolgozott helyi tanterv tartalmazza. Emellett szükséges a szaktanárral való egyeztetés is a vizsgára történő készülés előtt.

Magyar irodalomból az írásbeli vizsgán a vizsgázónak az adott tanév témáit tartalmazó, legalább 60 percre tervezett szövegalkotási feladatot vagy feladatsort kell megoldania (a szaktanár döntése alapján).

Magyar nyelvből az írásbeli vizsgarészt az irodalmi dolgozat nyelvi minősége vagy egy legalább 60 percre tervezett nyelvtani feladatsor alkotja (a szaktanár döntése alapján).

A vizsga értékelése

A fogalmazásokat a szaktanár a tartalmi minőség, a szerkezet, a nyelvhasználat és a helyesírás figyelembevételével értékeli.

A pontszámok átszámítása az írásbeli vizsga esetén osztályzatokká a következők szerint történik:

100-85% jeles

84-70 % jó

69-55% közepes

54-40% elégséges

39-0% elégtelen

A szóbeli vizsga mindkét tantárgyból az adott tanév kerettantervében szereplő témákból áll. A vizsgázó teljesítményét a tartalom és az előadásmód figyelembevételével a kérdező tanár osztályzattal értékeli.

A vizsga végső jegyének megállapítása az írásbeli és a szóbeli vizsgarészre kapott osztályzatok átlaga alapján történik.

A vizsga szervezése

Egy napon maximum két írásbeli osztályozóvizsga szervezhető, előre meghatározott időpontban. A szóbeli vizsgák is tanórán kívül előre megjelölt nap délutánján zajlanak. Ha a tanuló neki fel nem róható okból nem tud akár az írásbeli, akár a szóbeli vizsgán részt venni, lehetősége van az iskola által kijelölt nap délutánján az írásbeli, illetve egy másik nap délutánján a szóbeli pótló vizsgán részt venni.

Vizsgakövetelmények:

**Magyar nyelv**

**5. évfolyam**

|  |  |
| --- | --- |
| **Témakör** | **Kommunikáció alapjai** |
|  | A jelek világa  A kommunikáció fogalma, tényezői  A kommunikáció nem nyelvi jelei  A kommunikációs kapcsolat  A beszélgetés |
| **Fogalmak** | természetes jelek, mesterséges jelek, jelrendszerek, feladó, címzett, üzenet, kód, csatorna, beszédhelyzet, arcjáték, gesztusok, testhelyzet, külső megjelenés, térköz; hangsúly, hanglejtés, tempó, hangerő, szünet, csend; megszólítás, bemutatkozás, bemutatás, kérdés, kérés |

|  |  |
| --- | --- |
| **Témakör** | **Helyesírás, nyelvhelyesség – játékosan** |
|  | Hang és betű, az ábécé  Betűrend, elválasztás  Helyesírásunk alapelvei: a kiejtés elve  Helyesírásunk alapelvei: a szóelemzés elve  Helyesírásunk alapelvei: a hagyomány elve  Helyesírásunk alapelvei: az egyszerűsítés elve |
| **Fogalmak** | hang és betű, ábécé, helyesírási alapelv (kiejtés elve, szóelemzés elve, hagyomány elve, egyszerűsítés elve) elválasztás, helyes kiejtés, nyelvi normáknak megfelelő mondatalkotás, határozóragok megfelelő használata |

|  |  |
| --- | --- |
| **Témakör** | **Állandósult szókapcsolatok** |
|  | Szólások  Szóláshasonlatok  Közmondások  Szállóigék  Köznyelvi metaforák |
| **Fogalmak** | állandósult szókapcsolat, szólás, szóláshasonlat, közmondás, szállóige, köznyelvi metaforák |

|  |  |
| --- | --- |
| **Témakör** | **A nyelvi szintek: beszédhang, fonéma, szóelemek, szavak, szóösszetételek** |
|  | Hangképzés, fonéma  A magánhangzók csoportosítása  Magánhangzótörvények:  hangrend, illeszkedés  Mássalhangzótörvények:  részleges hasonulás, írásban jelöletlen és jelölt teljes hasonulás, összeolvadás, rövidülés, kiesés  A szavak szerkezete:  Egyszerű és összetett szavak  Szótő és toldalékok: A képző, jel, rag |
| **Fogalmak** | beszédhang, fonéma, magánhangzó, mássalhangzó, hangkapcsolódási szabályszerűségek, szó, szóelem, egyszerű szó, összetett szó |

|  |  |
| --- | --- |
| **Témakör** | **Hangalak és jelentés** |
|  | Egyjelentésű szavak  Többjelentésű szavak  Azonos alakú szavak  Rokon értelmű szavak  Ellentétes jelentésű és hasonló alakú szavak  Hangutánzó, hangulatfestő szavak |
| **Fogalmak** | egyjelentésű, többjelentésű, hasonló alakú, ellentétes jelentésű, hangutánzó, hangulatfestő szavak, jelentésmező |

|  |  |
| --- | --- |
| **Témakör** | **Szövegértés, szövegalkotás a gyakorlatban** |
|  | Felelet, szóbeli beszámoló, vázlat  A leírás  Az elbeszélés  A párbeszéd  A levél (hagyományos, elektronikus)  A plakát, a meghívó  A jellemzés |
| **Fogalmak** | elbeszélés, leírás, feleletterv, felelet, vázlat, levél, elektronikus levél |

**Magyar irodalom**

**5. évfolyam**

|  |  |
| --- | --- |
| **Témakör** | **Család, otthon, nemzet** |
|  | Weöres Sándor: Ó, ha cinke volnék  Petőfi Sándor: Egy estém otthon  Füstbe ment terv  Magyar vagyok  Arany János: Családi kör  Kányádi Sándor: Nagyanyó-kenyér  Fehérlófia  Az égig érő fa (magyar népmese)  Arany János: Rege a csodaszarvasról  Görög mítosz: Daidalosz és Ikarosz  Bibliai történetek  A világ teremtése  Noé,  Jézus születése,  A betlehemi királyok |
| **Fogalmak** | népmese, mese, mesealak, meseformálás, meseszám, kaland, motívum, monda, rege, mítosz, valamint a témakörhöz választott szövegek elemzéséhez kapcsolódó fogalmak: hagyomány, nemzeti hagyomány, nemzeti kultúra, hazaszeretet, eredetmonda, dal, életkép, idill, lírai én |
| **Kötelező olvasmányok** | --- |
| **Memoriterek** | Weöres Sándor: Ó, ha cinke volnék Arany János: Családi kör (részlet) Arany János: Rege a csodaszarvasról (részlet) |

|  |  |
| --- | --- |
| **Témakör** | **Petőfi Sándor: János vitéz** |
| **Fogalmak** | verses epika, elbeszélő költemény; ütemhangsúlyos verselés, verssor; felező tizenkettes, páros rím; hasonlat, metafora, megszemélyesítés; párhuzam, ellentét |
| **Kötelező olvasmányok** | Petőfi Sándor: János vitéz |
| **Memoriterek** | Petőfi Sándor: János vitéz (részletek) |

|  |  |
| --- | --- |
| **Témakör** | **Szülőföld, táj** – lírai és kisepikai alkotások |
|  | Petőfi Sándor: Szülőföldemen  Petőfi Sándor: Az alföld  Petőfi Sándor: Úti levelek (részlet)  Nagy László: Balatonparton  Weöres Sándor: Tájkép |
| **Fogalmak** | hagyomány, napló, személyesség, tájleírás, téma, útleírás |
| **Kötelező olvasmányok** | --- |
| **Memoriterek** | Petőfi Sándor: Az alföld (részlet) |

|  |  |
| --- | --- |
| **Témakör** | **Prózai nagyepika – ifjúsági regény 1. Molnár Ferenc: A Pál utcai fiúk** |
| **Fogalmak** | Az epikai mű szerkezete: előkészítés, cselekmény, fordulat, bonyodalom, tetőpont, megoldás, végkifejlet, helyszín, főszereplő, mellékszereplő |
| **Kötelező olvasmányok** | Molnár Ferenc: A Pál utcai fiúk |
| **Memoriterek** | --- |

|  |  |
| --- | --- |
| **Témakör** | **Egy szabadon választott mese- vagy ifjúsági regény elemzése** |
|  | Móra Ferenc: Csilicsali Csalavári Csalavér  Szabó Magda: Tündér Lala  Fekete István: A koppányi aga testamentuma  Fekete István: Bogáncs  (Egy kiválasztása kötelező.) |
| **Kötelező olvasmányok** | Móra Ferenc: Csilicsali Csalavári Csalavér  Szabó Magda: Tündér Lala  Fekete István: A koppányi aga testamentuma  Fekete István: Bogáncs  (Egy kiválasztása kötelező, a szaktanár jelöli ki) |
| **Memoriterek** | --- |